
5. sjednice Vijeća Mjesnog odbora Oporovec
održane 28. listopada 2021. u prostorijama mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 4. sjednice.

Predsjednik Vijeća predlaže dopunu dostavljenog dnevnog reda sljedećim točkama:

1. Inicijativa građana o uspostavi autobusne linije Dubrava – Oporovec – Dubrava – donošenje zaključka;
2. Prijedlog Programa građenja komunalne infrastrukture na području Grada Zagreba u 2022. – davanje mišljenja;
3. Potreba za domarom u Mjesnom domu Oporovec – donošenje zaključka;
4. Zahtjev za jednokratno korištenje prostora Mjesne samouprave za potrebe Sindikata umirovljenika Hrvatske – donošenje zaključka.

Vijeće prihvaća dopunu dnevnog reda te novouvrštene točke postaju točke 6, 7, 8 i 9, a dosadašnja točka 6 postaje točka 10.

Vijeće jednoglasno prihvaća i utvrđuje

DNEVNI RED

1. Prijedlog za postavljanje ploha za smirivanje prometa na području Mjesnog odbora Oporovec – donošenje zaključka;
2. Obnova horizontalne signalizacije na području Mjesnog odbora Oporovec – donošenje zaključka;
3. Prijedlog za postavljanje zaštitne mreže na dječjem igralištu u Varoškoj ulici – donošenje zaključka;
4. Izmjena rasvjetnih tijela ispred objekta Mjesnog odbora – donošenje zaključka;
5. Označavanje pješačkog prijelaza na mostu na Novoselečkom putu kod Ulice Črbeki – donošenje zaključka;
6. Inicijativa građana o uspostavi autobusne linije Dubrava – Oporovec – Dubrava – donošenje zaključka;
7. Prijedlog Programa građenja komunalne infrastrukture na području Grada Zagreba u 2022. – davanje mišljenja;
8. Potreba za domarom u Mjesnom domu Oporovec – donošenje zaključka;
9. Zahtjev za jednokratno korištenje prostora Mjesne samouprave za potrebe Sindikata umirovljenika Hrvatske – donošenje zaključka.
10. Pitanja, prijedlozi i obavijesti.
	
Ad 1. Prijedlog za postavljanje ploha za smirivanje prometa na području Mjesnog odbora Oporovec

Predsjednik Vijeća je na prijedlog vijećnika ažurirao popis mjesta za postavljanje ploha za smirivanje prometa na području Mjesnog odbora Oporovec. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

o Prijedlogu za postavljanje ploha za smirivanje prometa na području Mjesnog odbora Oporovec

· Melinščina 2 (priloženi anketni listići građana)
· Ruščenica 13 – u zoni dječjeg vrtića Kolibri (izjašnjavanje građana u tijeku)
· Ruščenica 33 (izjašnjavanje građana u tijeku)
· Novoselečki put 13 – uz raskrižje s Ruščenicom na postojećem pješačkom prijelazu (priloženi anketni listići građana)
· Novoselečki put – na mostu kod raskrižja s Črbekima (izjašnjavanje građana u tijeku)
· Novoselečki put – uz autobusnu postaju kod raskrižja s Prašnicom Donjom i Varoškom na postojećem pješačkom prijelazu (izjašnjavanje građana u tijeku)
· Oporovečki vinogradi 37 – prije raskrižja s Đurinima (izjašnjavanje građana u tijeku)
· Oporovečki vinogradi 20 – kod Mjesnog doma na postojećem pješačkom prijelazu (izjašnjavanje građana u tijeku)
· Oporovečki vinogradi 8 (izjašnjavanje građana u tijeku)
· Oporovečki Majdaki 14 (izjašnjavanje građana u tijeku)
· Varoška 30 (izjašnjavanje građana u tijeku)
· Varoška 34 – u zoni dječjeg parka (izjašnjavanje građana u tijeku)
· Varoška 40A (izjašnjavanje građana u tijeku)
· Varoška 48 (izjašnjavanje građana u tijeku)

Ad 2. Obnova horizontalne signalizacije na području Mjesnog odbora Oporovec

Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Zadužuje se nadležni gradski ured da, nakon obavljenog očevida, hitno obnovi horizontalnu signalizaciju na području Mjesnog odbora Oporovec.

Ad 3. Prijedlog za postavljanje zaštitne mreže na dječjem igralištu u Varoškoj ulici

Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK

Zadužuju se nadležna tijela da izrade projekt i postave zaštitnu mrežu (ogradu) između dječjeg parka na raskrižju Črbeka i Varoške i kuća na Varoškoj 34 i Črbekima 1.


Ad 4. Izmjena rasvjetnih tijela ispred objekta Mjesnog odbora

	Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležna tijela da izmjene rasvjetne stupove i rasvjetna tijela novim LED rasvjetnim tijelima usmjerenima prema tlu u skladu s novim standardima kako bi se izbjeglo svjetlosno zagađenje.


Ad 5. Označavanje pješačkog prijelaza na mostu na Novoselečkom putu kod Ulice Črbeki

	Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Zadužuju se nadležna tijela da postave pješački prijelaz na mostu na Novoselečkom putu kod Ulice Črbeki. Iscrtavanje pješačkog prijelaza nužno je koordinirati sa zaključkom o postavljanju plohe za smirivanje prometa na istom mjestu.


Ad 6. Inicijativa građana o uspostavi autobusne linije Dubrava – Oporovec – Dubrava

	Predsjednik je informirao vijećnike o peticiji koju su inicirali građani za uspostavu kružne autobusne linije Dubrava – Oporovec – Dubrava. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

U skladu s postojećim zaključkom Vijeća Mjesnog odbora Oporovec s 3. sjednice održane 23. kolovoza 2021. podupire se inicijativa građana (u prilogu) i od nadležnih službi traži izvješće o učinjenim koracima za realizaciju prethodnog zaključka Vijeća Mjesnog odbora Oporovec o uspostavi kružne autobusne linije Dubrava – Oporovec – Dubrava.


Ad 7. Prijedlog Programa građenja komunalne infrastrukture na području Grada Zagreba u 2022.

	Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Daje se pozitivno mišljenje na prijedlog Programa građenja komunalne infrastrukture na području Grada Zagreba u 2022.


Ad 8. Potreba za domarom u Mjesnom domu Oporovec

	Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Vijeće Mjesnog odbora Oporovec iskazuje potrebu za zadržavanjem domara u prostorijama Mjesne samouprave u Oporovcu.


Ad 9. Zahtjev za jednokratno korištenje prostora Mjesne samouprave za potrebe Sindikata umirovljenika Hrvatske

	Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK

Odobrava se jednokratno korištenje dvorane u prostoru Mjesne samouprave za potrebe Sindikata umirovljenika Hrvatske 20. studenoga 2021. od 14 do 17 sati bez naknade. Predsjednik podružnice Sindikata umirovljenika Hrvatske Marijan Jardas zadužuje se za provedbu važećih epidemioloških mjera.


Ad 10. Pitanja, prijedlozi i obavijesti.

Predsjednik Vijeća informirao je članove Vijeća o svim očitovanjima na traženje nadležnih službi koje su se dogodile između dvaju sjednica Vijeća Mjesnog odbora.

Završeno u 19.40 sati.

KLASA: 
URBROJ:
U Zagrebu, 28. listopada 2021.                 

Predsjednik
Vijeća Mjesnog odbora Oporovec

Ivica Zadro
